עיר תהילה צבאית

עיר תהילה צבאית (ברוסית: Город воинской славы) הוא תואר כבוד, המוענק ברוסיה לעיר ולאזרחיה שהפגינו גבורה במהלך מלחמת העולם השנייה. התואר הוענק עד כה ל-45 ערים. 

התואר שקול לתואר הכבוד עיר גיבורה שהוענק בברית המועצות ל-12 ערים. עד כה לא זכתה אף עיר בשני התארים גם יחד.

התואר
תואר עיר התהילה הצבאית נוצר בחוק שנתקבל על ידי שני בתי הפרלמנט של רוסיה באפריל 2006. החוק נחתם על ידי נשיא רוסיה ולדימיר פוטין ב-9 במאי 2006, יום השנה ה-61 לניצחון על גרמניה הנאצית. התואר מוענק לעיר באמצעות צו המוצא על ידי הנשיא.

בערים שהתואר הוענק להן הוקם מונומנט שבו מוצג שלט היוחסין של העיר ובצדו נוסח הצו הנשיאותי אשר העניק את התואר לעיר. ביום מגן המולדת וביום הניצחון על גרמניה הנאצית נערכים טקסים ליד המונומנטים.

הערים הראשונות שהתואר הוענק להן היו אוריול, בלגורוד וקורסק.

ערים שהתואר הוענק להן
350px|ממוזער|שמאל|מונומנט עיר התהילה הצבאית בבלגורוד
350px|ממוזער|שמאל|תעודת התואר שהוענקה לעיר טאגאנרוג
 העיר  אזור ברוסיה  שנת הענקת התואר אוריול  מערב  2007 אנאפה  דרום מערב  2011 ארכנגלסק  צפון מערב  2009 בלגורוד  מערב  2007 בריאנסק  מערב  2010 גטצ'ינה  צפון מערב  2015 גרוזני  דרום מערב  2015 דמיטרוב  מערב  2008 וולוקולאמסק  מערב  2010 וורונז'  מערב  2008 ויאזמה  מערב  2009 ויבורג  צפון מערב  2010 ולדיווסטוק  מזרח  2010 ולדיקווקז  דרום מערב  2007 וליקיה לוקי  צפון מערב  2008 חברובסק  מזרח  2012 טואפסה  דרום מערב  2008 טאגאנרוג  דרום מערב  2011 טבר  מערב  2010 טיחווין  צפון מערב  2010 יילץ  מערב  2007  ילניה  מערב  2007 לוגה  צפון מערב  2008 לומונוסוב  צפון מערב  2011 מוז'איסק  מערב  2012 מלגובק  דרום מערב  2007 מלויארוסלבץ  מערב  2012 נארו-פומינסק  מערב  2009 נובגורוד  צפון מערב  2008 נלצ'יק  דרום מערב  2010 סטארי אוסקול  מערב  2011 סטאראיה רוסה  צפון מערב  2015 פאודוסיה  דרום מערב  2015 פוליארני  צפון מערב  2008 פטרוזבודסק  צפון מערב  2015 פטרופבלובסק-קמצ'טסקי  מזרח  2011 פסקוב  צפון מערב  2009 קאלאץ' על הדון  דרום מערב  2010 קוברוב  מערב  2011 קוזלסק  מערב  2009  קולפינו  צפון מערב  2011 קורסק  מערב  2007  קרונשטאדט  צפון מערב  2009 רוסטוב על הדון  דרום מערב  2008 רז'ב  מערב  2007

קישורים חיצוניים

 ידיעה על הענקת התואר לערים ארכנגלסק, קוזלסק ופסקוב
 ידיעה על הענקת התואר לעיר טאגאנרוג

הערות שוליים

קטגוריה:רוסיה: עיטורים
קטגוריה:ברית המועצות במלחמת העולם השנייה
קטגוריה:בעקבות מלחמת העולם השנייה